Predkladacia správa

Vláda Slovenskej republiky na svojom zasadnutí dňa 11. júla 2001 prerokovala materiál „Návrh postupu Fondu detí a mládeže pri odplatnom prevode majetku obchodnej spoločnosti Hotely mládeže Slovakia, a.s. so sídlom v Bratislave“. Predkladaným materiálom sa mal riešiť odpredaj Hotelov mládeže Slovakia, a.s. v dvoch variantoch – postupným odpredajom jednotlivých hotelov, alebo predajom akcií. Vláda SR vo svojom uznesení v bode B.2. „udelila predchádzajúci súhlas na predaj akcií obchodnej spoločnosti Hotely mládeže Slovakia, a. s. v súlade s § 6 ods. 4 písm. d) zákona 189/1993 Z. z. o Fonde detí a mládeže”. 
	Keďže toto znenie uznesenia bolo zmätočné a nebolo ho možné realizovať, vláda SR na svojom zasadnutí dňa 21. augusta 2002 uznesením č. 927 bod A. 1. toto uznesenie zrušila. Zároveň v bode B.1. schválila „bezodplatný prevod majetku štátu – akcií Hotelov mládeže Slovakia, a.s. so sídlom Pražská 11, 816 36 Bratislava v správe Fondu detí a mládeže v súlade s § 6 ods. 4 písm. d) zákona NR SR č. 189/1993 Z. z. o Nadácii mládeže Slovenska, Pražská 11, 816 36 Bratislava“.
	Dňa 28. augusta 2002 bola medzi Fondom detí a mládeže a Nadáciou mládeže Slovenska podpísaná darovacia zmluva a akcionárom sa stala Nadácia mládeže Slovenska.
	Realizáciou vyššie uvedených uznesení sa uznesenie vlády SR č. 658/2001 bod C.1. zo 7. júla 2001 stalo nerealizovateľné, lebo vláda SR uznesením č. 927 z 21. augusta 2002 prijala iný spôsob riešenia Hotelov mládeže Slovakia, a.s.
	Na základe uvedených skutočností, v súlade s uznesením vlády č. 98 z 5. februára 2003, bod B.1. navrhujeme úlohu C.1. uznesenia vlády SR č. 658/2001 z 11. júla 2001 zrušiť.
	Zrušenie úlohy C. 1. uznesenia vlády SR č. 658/2001 nemá finančný, ekonomický, environmentálny vplyv ani vplyv na zamestnanosť.